TRIBUNA BERGUEDANA: UNA NIT EN LA BOSCÚRIA.\nUNA NIT EN LA BOSCÚRIA.\nEm vaig perdre en el bosc. Malgrat ser d’una espècie salvatge que viu i mor entre arbres i penya-segats no vaig saber trobar el camí de retorn al cau on visc amb la mare i el meu germà. La golafreria ha estat la meva perdició. Quan cercant com cada dia el menjar vaig sentir la flaire dolça i suggeridora de la mel el meu cap no va pensar en cap perill. Sense avisar als meus familiars, gran senyal d’egoisme em refregaran amb raó quan torni, vaig seguir el rumb que em senyalitzava l’olfacte.\nAmb el nas enlairat i caminant dret per percebre la mínima pista vaig caminar en línia recta pel bosc. Que era en línia recta m’ho va semblar ahir quan la meva gola no em permetia orientar-me amb el cap lúcid, però després m’he assabentat que el meu camí havia seguit tota una sèrie de variants dins del bosc. Tantes diferents senderoles vaig seguir, que malgrat estar amb l’estomac ple de mel, i la pell plena de picades de les guardianes del rusc, la meva ruta va acabar en una cascada seca sense sortida i sota un arbre vell.\nUdolava desesperat clamant el meu infortuni, però mai vaig escoltar el rugir de la mare ni l’amable run-run del meu germanet. Segurament patien la meva pèrdua igual que jo en trobar-me sol. Qui va vindrà a veurem va ser la guineu de cua grossa i ulls brillants.\n¾ Que fas aquí, tant trist. Germà ós.\n¾ Ja ho veus plorant a veure si els meus senten els meus clams i venen a buscar-me. I tu, germana guineu, que fas a tan altes hores.\n¾ Caçar! És l’hora que els animals petits descansen i jo aprofito per poder donar aliment als meus.\n¾ Ep, no voldràs pas mossegar-me, germana guineu.\n¾ No ets massa fort, jo prefereixo éssers petits. Aquells que quan els hi clavo la queixalada de seguida deixen de fer resistència. Tu, uf, em donaries massa feina i acabaria mal ferida per les teves urpes. No, no vull fer-te cap mal, sortiria perdent. Au, germà ós, que tinguis sort i trobis de nou a la família. i no et fiïs del germà llop, que també n’hi ha forces per aquests verals.\nAixò no em va agradar massa, la mare ja em deia que amb els senyors dels ullals grossos, aquells que van en grup, poques històries que tenen males puces.\nFem un gran esforç, malgrat m’hi veia poc, vaig trepar dalt d’unes pedres per estar més arrecerat i protegit sota un petit forat. Però la meva mala astrugància va fer que el meu peu quedes atrapat en una arrel, que em fa fer caure, i aleshores vaig notar un crec que no va agradar-me gens. Finalment coixejant vaig poder amagar-me. Més de dormir, no ho vaig fer gens, l’udol estossegant del mal veí va durar tota la nit com si demanés a la germana lluna que li assenyalés on jo era.\nJo dolçament també pregava a la germana lluna dient-li que s’amagués una xic rere els núvols, que sinó semblava ben bé fos de dia. Era tan rodona, clara i ufanosa que expandia el seu llum per tot arreu.\nQuina nit vaig passar, per tots els llocs escoltava sorolls, més grans i més petits i tots xocaven amb la meva por. Fins hi tot, el cor em feia tentines de paor. Una vegada el vaig sentir ben a prop meu, però aquella nit devia d’haver caçat i si un està tip, per què arriscar-se a una nova lluita. Vaig pregar a Selene, la reina de la nit i als petits gnoms del bosc, que no hagués estat la germana guineu la seva víctima.\nCansat i ullerós finalment vaig veure aparèixer per l’est el germà sol que sobtadament va eliminar totes les ombres. També els meus temors perquè ràpidament vaig reconèixer el camí fins a casa meva.\nLa mare em va reconèixer de lluny, amoïnada com era, i amb un breu trot va arribar al meu costat. El germanet va seguir-la i tots vam celebrar el meu retorn al cau de l’ós de la muntanya de Tor.\nNomés en va saber greu perquè vaig arribar amb el peu trencat.\nEL PEIX I LA BICICLETA\nL’ALBERT. (Relat negre)\nTREBALLAR QUAN NO S’EN VOL\nCOMPLINT ELS CINQUANTA\nPOR. (Relat negre)\nEL PRIMER PETÓ.\nUNS QUANTS HAIKÚS MÉS, AQUESTS DE LA RESERVA.\nEL MIRALL DE l’AULA\nQUINA ÉS LA QÜESTIÓ: L’ESTIU...II\nEL RACÓ DE LA RAMONA\nQUINA ÉS LA QÜESTIÓ: L’ESTIU...I\nÀNECS I PEIXOS A L'AIGUA\nEL PASSEIG DELS ÉCUREUILS.\nL’HOME DE LA GAVARDINA BLANCA


Josep Piferrer: “Una de les problemàtiques que tenim ara al país és la saturació dels laboratoris que fan els PCR” • Ràdio Capital de l'Empordà\nL’alcalde de Palafrugell posa en marxa un cribratge al municipi\nAl Supermatí d’avui hem entrevistat Josep Piferrer, alcalde de Palafrugell perquè ens informi sobre les noves mesures que es prendran al municipi. Recordem que aquest és un dels indrets de la comarca on s’ha registrat més casos de persones portadores del coronavirus. El nombre creixent de persones contagiades pot ser motiu d’espant però cal recalcar que també és un indicador d’augment de la immunitat al virus entre la població.\nL’Ajuntament no incideix en les decisions i segueix les recomanacions de les autoritats sanitàries. La primera va ser la setmana passada quan se’ls va demanar de potenciar la campanya informativa. Durant la reunió de divendres passat es va acordar realitzar un cribratge massiu i aquesta, de moment, és l’única mesura nova pel que fa a aquest municipi.\nEl cribratge es realitzarà els propers divendres i dissabte en persones de 30 a 60 anys i donarà una fotografia de la situació actual a Palafrugell. Concretament, informarà sobre el nombre de persones asimptomàtiques. L’alcalde espera que hi acudi força gent tot i que recalca que hi ha una saturació del sistema sanitari, principalment a Girona. Per tant, és important que la participació als tests PRC no sigui al punt de col·lapsar els hospitals.\nArticle anteriorSupermatí – 27 octubre 2020\nArticle següentPlatja d’Aro organitza les “Jornades Repensant el Turisme 2020”


Taverners, Biografia, galeria i obres | BCulture\nTradicional , Pop , Folk\nGèneres: Tradicional , Pop , Folk\nTaverners són un jove grup mallorquí amant de la cultura popular. Dels bars de tota la vida i de la cançó del poble. Sense romanticismes, sense nostàlgia. "Empeltam el grall de xeremia amb instruments elèctrics." Compromesos amb la gent treballadora del país, amb aquells que volen i promocionen la cultura local.\nVan començar allà per 2009, amb pocs recursos i sense grans pretensions. Van començar tocant on podien. Biblioteques, bars, teatres, escoles o places. I així, fins a publicar el seu primer treball en 2013 finançat a través d'una campanya de crowdfunding a Verkami. Sota la batuta de Miquel Brunet, reconegut productor de música tradicional i popular, van registrar en els estudis Ona de Bunyola 10 cançons sota el nom de No hi ha temps que no torn. Es poden escoltar temes propis i versions de Maria del Mar Bonet, UC, Al-Mayurqa, Ovidi Montllor o Guillem d'Efak, però en tots ells el denominador comú de és la vigència del seu missatge.\nVan repetir el 2014 amb La por no és res si la volen veure. 13 cançons que inclouen temes propis, revisions de peces d'autor o poemes musicats. Reconvertits en trio, han tractat d'evolucionar el seu estil mantenint la seva essència. Al novembre van presentar el seu nou treball al Teatre de Lloseta.


Formentera expressa la seva enèrgica condemna als atemptats de París\nDiumenge, 15 de Novembre de 2015 20:22\nEl president del Consell Insular de Formentera, Jaume Ferrer, en representació de la institució que presideix, ha volgut expressar «la seva enèrgica condemna als atemptats succeïts ahir a la nit a París, i el seu condol amb les víctimes i els seus familiars». Així mateix, també ha desitjat la ràpida recuperació de les persones ferides.\nCom a mostra de condolença, el president, alguns consellers del Ple del Consell, representants polítics i ciutadans de l'illa s’han sumat al minut de silenci convocat avui a les 12 del migdia a la Plaça de la Constitució com a acte de suport i solidaritat per part de tot el poble de Formentera amb el poble francès.\nConvocat el primer concurs de fotografia esportiva de Formentera\nDivendres, 6 de Novembre de 2015 12:35\nEl Consell de Formentera, a través de l’àrea d’Esports, convoca el I Concurs de Fotografia Esportiva de l'illa. Els fotògrafs poden presentar les seves instantànies fins al 23 de novembre a l'Oficina d'Atenció al Ciutadà o per correu certificat. L’objectiu, segons ha explicat el conseller del ram és «donar a conèixer l’esport des d’una perspectiva diferent i fomentar la pràctica esportiva a través de la seva expressió fotogràfica». Cada fotògraf pot presentar un màxim de tres fotografies que s’identifiquin amb l’esport en qualsevol dels seus vessants, segons ha destacat Jordi Vidal.\nFormat i mida\nLes fotografies presentades han de ser inèdites i no poden haver set premiades en cap altre concurs. La imatge fotogràfica podrà ser en color o blanc i negre sobre paper i sense muntar, la mida tendrà un mínim de 20 cm d’ample i un màxim de 40 cm de llarg, els formats seran; quadrat, digital, clàssic i panoràmic. En la categoria de fotografia digital es permet modificar valors tonals, saturació, lluentor, contrast, nivells i corbes, però no s’admetrà cap altre tipus de manipulació.\nLes fotografies s’hauran de presentar, a l’Oficina d’Atenció Ciutadana (OAC) o per correu certificat dins d’un sobre en blanc. Dins aquest sobre hi haurà un altre sobre en blanc on figuri, a l’interior, el nom i llinatges de l’autor, adreça, correu electrònic i un telèfon de contacte. Cada fotografia, al darrere, ha de portar un títol i indicar el lloc i data on ha estat realitzada.\n600 euros en premis\nJordi Vidal ha anunciat que «el lliurament dels premis serà el 03 de desembre de 2015, coincidint amb les festes de Sant Francesc Xavier al Poliesportiu Antoni Blanc». El Consell de Formentera podrà d’exposar una selecció de les fotografies dels participants al Poliesportiu. El conseller ha explicat que els criteris que es tendran en compte per a la concessió dels premis seran bàsicament «la captació del moment esportiu (gest tècnic, moviment, plasticitat, etc.), el caràcter esportiu de la imatge, la qualitat tècnica fotogràfica o els valors esportius i recreatius que transmet la composició. Hi haurà tres premis de 300, 200 i 100 euros respectivament».\nConcert familiar, Dàmaris Gelabert actua a Formentera el pròxim diumenge\nDimarts, 3 de Novembre de 2015 20:31\nEl proper diumenge 8 de novembre, la pedagoga, musicoterapeuta, cantant i autora de cançons infantils Dàmaris Gelabert, oferirà un concert a les 17.30 hores a la sala de Cultura de Sant Francesc (cinema). Aquesta cantant defensa la música com a mitjà de comunicació ideal per relacionar-se amb els més petits, i és que segons assegura a la seva web Tot Sona «les cançons serveixen per educar i establir vincles afectius amb els nostres petits». La consellera de Cultura, Susana Labrador, ha explicat que des de la seva àrea es vol apostar per aquest tipus d'espectacles familiars perquè «des de ben petits els nens ja gaudeixin de la cultura».\nEn aquest concert Dàmaris farà un repàs de tots els seus temes més populars. El preu de les entrades és de 8 euros pels adults majors de 16 anys, i 6 euros pels nens d'1 a 16 anys. Es poden adquirir a la web http://www.damarisgelabert.com/venda-entrades/ o a les taquilles del cinema mitja hora abans de l'espectacle. També hi haurà un espai per a la venda dels seus discs.\n«Ligeros de equipaje. Crónica de la retirada» es representarà el pròxim dissabte a Sant Francesc\nDilluns, 2 de Novembre de 2015 21:54\nEl pròxim dissabte 7 de novembre s'escenificarà a Formentera l'obra de teatre «Ligeros de equipaje. Crónica de la retirada» un espectacle de produccions Viridiana escrita i dirigida per Jesús Arbués i interpretada per Javier García i Pedro Rebollo.\nÉs una història de ficció basada en multitud de cròniques i testimonis vertaders que tracta de donar llum sobre la història de moltes persones, quasi oblidada… No és una obra de teatre sobre la Guerra Civil, sinó sobre l'oblit, l'absència, el passat, la mort i la vida. Tracta sobre l'home que diuen és capaç del millor i el pitjor.\nDissabte 21 hores\nLa creació es representarà el pròxim dissabte a la sala municipal de Cultura de Sant Francesc (cinema) a les 21.00 hores. S'emmarca dins el programa PLATEA del Ministeri de Cultura. El preu de l'entrada és de 12 euros. L'obra ha obtingut el premi al millor espectacle de sala feria de teatro de Castilla-León, ciudad Rodrigo 2014.\nMatrícula oberta pel curs d'Integració Social i Cultural\nFormentera estudiarà la proposta de Oceana per declarar les Muntanyes Submarines de Balears Parc Nacional\nLa cafeteria del Poliesportiu tornarà a obrir la pròxima setmana


Xano0079val by Servei d'Educació Física i Esports - issuu\nXano Esport La Universitat de València reconeix els estudiants de la delegació espanyola en els jocs de Londres 2012\nEl rector de la Universitat de València, Esteban Morcillo, i el vicerector de Cultura i Igualtat, Antonio Ariño, han reconegut, pel seu esforç i dedicació, els estudiants de la institució participants en la delegació espanyola dels jocs olímpics i paralímpics de Londres 2012: Mónica Merenciano, Maurice Eckhard i Ana Carrascosa. En l’acte, també es va destacar la Càtedra Divina Pastora per la seua aportació en el foment de l’esport adaptat en la Universitat. L’acte va tindre lloc en el Rectorat de la Universitat de València i en ell també van participar Luis de Bago, gerent de la fundació Divina Pastora; José Campos, director del Servei d’Educació Física i Esports de la Universitat; i Miguel Ángel Buil, membre de l’equip mèdic de la delegació espanyola en els jocs paralímpics de Londres 2012 i responsable mèdic del Gabinet de Suport a l’Esportista de la Universitat. Durant l’acte, el rector va destacar la importància de fomentar tant l’esport com l’activitat física en la formació integral de l’universitari, sobretot en aquests moments de crisi, quan la mentalitat que dia a dia cultiven aquests es-\nportistes els prepara per poder afrontar els esforços que hauran de fer en la vida diària. Pel seu torn, José Campos, director del Servei d’Educació Física i Esports, va posar l’accent en la importància dels diferents programes de suport a l’esportista que, avui en dia, ja són una realitat. En aquest sentit, va destacar el programa d’esportistes delit, la Càtedra Divina Pastora i el Gabinet de Suport a l’Esportista, que, juntament amb altres programes destinats als esportistes, impulsa el Servei d’Educació Física i Esports amb l’objectiu de fomentar l’esport. Els esportistes es van sumar a aquestes últimes declaracions en destacar la necessitat de les ajudes, i sobretot la seua continuïtat, per poder compatibi-\nEl professor José Campos guardonat amb el premi ‘Antonio Viladot’\nEl III Itinerari Saludable reuneix més de 600 persones\nLa Universitat de València imparteix un curs per obtenir el PEE\nLa Universitat de València col·labora en el València Open 500\nL’equip de futbol femení de la Universitat bronze en els I Jocs Europeus Universitaris\nEl ciclista Maurice Eckhard, bronze en les Paralimpíades de Londres Mónica Merenciano, aconsegueix el bronze en judo en els Jocs Paralímpics de Londres La Gala de l’Esport aplega més de 300 esportistes universitaris\nXano Esport. Any VIII 79 núm\nportada litzar les seues carreres esportives amb les acadèmiques. Miguel Ángel Buil, membre de l’equip mèdic de la delegació espanyola en els Jocs Paralímpics de Londres 2012, va descriure la seua experiència en les Paralimpíades com una de les millors de la seua vida, “no solament per l’experiència en si, sinó perquè considere els Jocs de Londres com un abans i un després en les olimpíades modernes, on l’interès i l’entusiasme demostrat per la multitud que va esgotar les entrades de cada prova paralímpica deixa veure que ja no hi ha tanta diferencia entre uns jocs i els altres”. Mónica Merenciano és estudianta de Ciències de l’Activitat Física i de\nl’Esport i ha aconseguit la medalla de bronze en la categoria de fins a 57 quilos, en els Jocs Paralímpics de Londres 2012. Repeteix així el resultat que va obtindre tant en els Jocs Paralímpics d’Atenes com en els de Pequín 2008, on també va pujar al tercer esglaó del podi. A més, havia obtingut la presea de bronze en els Campionats del Món de Turquia de 2010 i 2011. Maurice Eckhard és medalla de bronze en ciclisme en les Paralimpiades de Londres. Eckhard ha aconseguit la medalla de bronze i ha quedat solament a 43 centèsimes del segon classificat en la contrarellotge C-2. El ciclista és llicenciat en Ciències de l’Activitat Física i l’Esport per la Universitat de València i va ser el pri-\nmer esportista becat pel programa d’Esport Adaptat de la Universitat i la Fundació Divina Pastora. Forma part del Programa d’Esportistes d’Elit de la institució i del Consell Superior d’Esports. Ana Carrascosa és estudianta de magisteri i beneficiària del programa d’ajudes a esportistes d’elit i alt nivell de la Universitat, i ha participat en les Olimpíades de Londres 2012. És Campiona d’Espanya Absoluta i 4 vegades medallista europea: Or, 2008; dues plates (2002-2009) i Bronze (2011). També és número 1 del Món en la categoria de 52 quilos corresponent al període Olímpic 20082012.\nEl professor José Campos guardonat amb el Premi ‘Antonio Viladot’ de la Societat Ibèrica de Biomecànica i Biomaterials La Societat Ibèrica de Biomecànica i Biomaterials (SIBB) ha concedit el Premi “Antoni Viladot” al professor de la Universitat de València José Campos Granell en reconeixement a la seua trajectòria professional i científica en l’àmbit de la Biomecànica. El lliurament del premi es realitzà el dissabte, 20 d’octubre, a Madrid amb motiu de la celebració del Congrés Anual de la Societat. El professor Campos, que va presidir la Societat Ibèrica de Biomecànica i Biomaterials, pertany al Grup de Recerca del Rendiment Físic i Esportiu (UIRFIDE) a la Facultat de Ciències de\nl’Activitat Física i l’Esport, és director del Màster Internacional Performance Analysis of Sport, i des de maig de 2011, és director del Servei d’Educació Física i Esports de la Universitat de València. Ha estat vinculat a la Facultat de Ciències de l’Activitat Física i l’Esport des de la seua creació el 1987 com Institut Valencià d’Educació Física (IVEF). En el camp de la gestió universitària, ha estat director de l’IVEF, vicedegà d’Economia i Instal•lacions de la Facultat de Ciències de l’Activitat Física i l’Esport (FCAFE), i finalment, entre els anys 2005 i 2009 degà d’aquest centre.\niii itinerari saludable El III Itinerari Saludable de la Universitat de València i la Fundació Divina Pastora reuneix més de 600 persones Els més de 600 participants en el III Itinerari Saludable La Nau Gran - Divina Pastora van recórrer el 30 de setembre, un passeig intergeneracional de tres quilòmetres entre el Jardí Botànic de la Universitat de València i l’edifici de Rectorat de la institució. En total, es va aconseguir una recaptació de 3.700 euros que es destinarà a la Casa de Caritat de València Els participants de l’Itinerari van poder compartir els valors solidaris, sostenibles i saludables en una trobada festiva amb motiu del dia internacional de la persona major, una experiència molt positiva que assegura la seua repetició el proper any. La marxa va disposar de la participació del rector de la Universitat de València, Esteban Morcillo, el gerent de la Fundació Divina Pastora, Luis de Bago, diversos vicerectors i vicerectores universitaris, així com directors de serveis universitaris i representants de la Casa de Caritat, organització benèfica valenciana a la qual es va lliurar el taló amb l’import recaptat. El rector de la Universitat va destacar que l’Itinerari “manté el compromís de la Universitat amb altres entitats de la societat que donen una mostra de compromís amb les persones amb més\nnecessitats. Crec que la Universitat de València no pot ser aliena a la situació de crisi econòmica i a les nombroses implicacions socials que té i, per tant, pensem que aquesta és una manera de donar suport i continuar contribuint en el que és, sens dubte, una de les missions que té la Universitat”. Els organitzadors van destacar el caràcter intergeneracional del III Itinerari Saludable La Nau Gran - Divina Pastora. De fet, el 7,75% dels inscrits eren menors, el 14,39% tenia entre 18 i 55 anys, i el 73,61% eren majors de 55 anys. El passeig va comptar amb la col·laboració de 15 voluntaris del Servei d’Educació Física i Esports de la Universitat de València i del personal sanitari del Gabinet de Suport a l’Esportista, així com d’agents de la Policia Local de Va-\nlència, que es van encarregar de custodiar tot el recorregut perquè el passeig es desenvolupara amb eficiència. Una vegada més aquest passeig va servir per a recordar la importància de portar una vida saludable a qualsevol edat. El plantejament del recorregut va fer possible que hi haguera des de xiquets fins a persones d’edat avançada que van gaudir d’un agradable matí de tardor. L’Itinerari mostra la riquesa propiciada pels intercanvis culturals. El vessant solidari no es redueix a la reunió puntual, sinó que cada edició recorda algun dels problemes actuals de la societat, tenint en compte aspectes essencials com la sostenibilitat ambiental i la vigilància de la salut.\nàREA DE formació LA UNIVERSITAT DE VALÈNCIA IMPARTEIX UN CURS PER OBTENIR EL TÍTOL DE PATRÓ D’EMBARCACIONS D’ESBARJO El Servei d’Educació Física i Esports de la Universitat de València continua apostant per les activitats aquàtiques. Per això, aquest curs, inclou en la seua programació de formació nous cursos relacionats amb aquesta àrea. Per primera vegada ofereix la possibilitat de preparar-se per a l’examen de patró d’embarcacions d’esbarjo (PEE) mitjançant un curs que va començar a l’octubre. Amb aquest curs, el Servei pretén acostar el món del mar a tota la comunitat universitària o oferir la possibilitat d’adquirir els coneixements necessaris per superar l’examen de la titulació oficial expedida per la Generalitat Valenciana. La matrícula ja és oberta, tant per a la comunitat universitària com per al públic en general, fins a cobrir les places, a través de la pàgina web www. uv.es/sef en l’apartat d’Automatrícula. Al llarg del curs, que es desenvoluparà durant els meses d’octubre i novembre, els alumnes aprendran els coneixements necessaris per presentar-se a les proves d’obtenció del títol de patró d’embarcacions d’esbarjo, l’examen per al qual es farà l’1 de desembre. El curs inclou una part teòrica de 18 hores impartides en les instal·lacions de la Universitat per un cos docent de gran experiència en la nàutica esportiva. La part pràctica s’organitza en 16 hores de seguretat i navegació, a Reial Club Nàutic de València, amb l’objectiu de posar en pràctica els coneixements teòrics en\nel mar i aprendre a governar una embarcació de forma segura i amb confiança; i dues hores de pràctiques de radiocomunicacions en què l’alumne aprendrà el procediment pràctic per emetre i rebre crides de socors en radiofonia.\nL’oferta nàutica del Servei d’Educació Física i Esports es completa amb altres cursos de lliure elecció, com ara la iniciació a la vela i les 24 hores al mar en vela de creuer, tots disponibles també a través de la seua pàgina web.\nLA UNIVERSITAT DE VALÈNCIA COL·LABORA EN EL II FÒRUM INTERNACIONAL DE L’ESPORT El congrés, emmarcat en el València Open 500, va reunir destacats professionals de l’àmbit de l’esport, del màrqueting i la comunicació La Universitat de València, a través del Servei d’Educació Física i Esports, col·labora en el II FIE (Fòrum Internacional de l’Esport), que es va celebrar a la Ciutat de les Arts i les Ciències de València entre el 24 i 25 d’octubre. Ponents de tot el món van participar en la segona edició d’aquest\ncongrés que va aplegar destacats professionals d’àmbits com l’esport, el màrqueting i la comunicació, en el marc del València Open 500. Amb una nova edició de l’Open 500, València es va convertir en epicentre del tenis mundial a causa de\nl’arribada de les principals raquetes del circuit. No obstant això, no són les úniques estrelles que es van poder veure a la Ciutat de les Arts i les Ciències durant la celebració del torneig. Reconeguts ponents, experts en àmbits com l’esport, el màrqueting i la comunicació, es van donar cita a la ciutat els dies 24 i 25 d’octubre per participar en el II Fòrum Internacional de l’Esport València 2012. Tota la informació sobre els participants i les inscripcions ací:\nEls tennistes Ferrero i Ferrer en el Centre Cultural La Nau Els dos millors tennistes valencians de la història va parlar de la seua experiència personal com a esportistes d’elit Claustre Obert va organitzar el dia 18 d’octubre, un debat que va reunir els dos millors tennistes valencians de la història, Juan Carlos Ferrero i David Ferrer. El debat, per títol Tennis i esport d’elit, l’experiència personal en el circuit, es va celebrar a les 20 hores, en el Paranimf del Centre Cultural La Nau. L’entrada va ser lliure fins completar la capacitat de la sala. Juan Carlos Ferrero va ostentar el número 1 de la classificació mundial ATP en 2003 i el debat ha esdevingut també un homenatge ja que el d’Ontinyent, abandona la competició després del València Open 500, torneig que començarà dissabte pròxim i que reuneix ambdós i els tennistes més importants del moment. D’altra banda, David Ferrer és l’actual número cinc del circuit. L’acte estarà presentat i moderat pel professor de Sociologia i Antropologia Social de la Universitat de València Ramón Llopis.\nL’OFERTA DEL SERVEI D’ESPORTS DE LA UNIVERSITAT INCLOU UN CURS DE TENIS DE PLATJA\nLa Universitat de València, a través del Servei d’Educació Física i Esports (www. uv.es/sef), ofereix més d’un centenar d’activitats esportives per practicar al llarg de l’any. Aquest curs, una de les novetats en l’oferta esportiva universitària ha estat el tenis de platja, una nova modalitat esportiva que combina el tenis o el pàdel amb el vòlei de platja. D’acord amb Míriam de Mena, directora de tenis de platja en la Federació de Tenis de la Comunitat Valenciana i professora d’aquesta activitat que s’imparteix a les instal·lacions esportives del campus dels Tarongers, aquest esport “és l’opció perfecta per a les persones que juguen a pàdel i prefereixen practicar una mica d’esport quan són a la platja”. De fet, la Federació de Tenis de Platja de la Comunitat Valenciana autoritza les raquetes de pàdel, encara que hi haja pales específiques i homologades de tennis de platja. El tennis de platja (Beach Tennis) és una variant del tennis que es practica fonamentalment en la modalitat de dobles. La seua particularitat més notable és que es juga a l’arena i que s’utilitzen les pistes del vòlei de platja, perquè el perímetre és el mateix, únicament cal baixar l’altura de\nla xarxa. Tot i que a Espanya encara és una modalitat molt recent, a uns altres països, com Itàlia, el tenis de platja causa furor. De fet, segons explica de Mena, els orígens del tenis de platja modern es remunten als anys 70, a les platges de la costa italiana, amb el joc del “racchettoni”, que són les pales de fusta convencionals. Llavors no hi havia regles, ni espai delimitat, ni xarxa. Va començar per ser una activitat més popular quan es van organitzar les primeres competicions amb unes normes que variaven segons el lloc o la ciutat on es jugava. El 1996 naix el veritable tenis de platja amb els camps de 16×8 m i una xarxa a 170 cm. d’altura. A la Comunitat Valenciana aquest any s’ha disputat el primer circuit als mesos d’estiu i a més han arribat a estar en marxa sis pistes simultàniament a les platges de la Malva-rosa, Port Saplaya i Gandia. Les classes al campus dels Tarongers de la Universitat de València ja han començat a les pistes de vòlei de platja. El curs passat va començar a practicar-se de forma experimental a les instal·lacions universitàries i com que va atraure diverses persones s’ha inclòs en l’oferta d’aquest curs.\nLA UNIVERSITAT DE VALÈNCIA COL·LABORA EN EL VALÈNCIA OPEN 500 Descomptes i promocions per als estudiants i els treballadors de la Universitat de València. La Ciutat de les Arts i les Ciències va acollir la quarta edició del València Open 500 entre el 20 i 28 d’octubre. Els millors tenistes del moment es van donar de nou cita a la ciutat. Cal destacar la presència de David Ferrer (#5), Jo-Wilfried Tsonga (#8), Janko Tipsarevic (#9) i l’exnúmero un del món, Leyton Hewitt. Dels 32 jugadors que conformen el quadre final del torneig, quatre són Top 10 i 7 són Top 13, la qual cosa va convertir el València Open 500 en un esdeveniment de primera classe a nivell mundial. Gràcies a l’acord aconseguit entre l’organització del torneig i la Universitat de València per quart any consecutiu, tots els estudiants, professors i personal d’administració i serveis de la Universitat de València van gaudir d’un 10% de descompte a la compra d’entrades per a totes les jornades, un total de 12 en 9 dies. Ambdós descomptes van ser aplicables únicament a les taquilles de l’Open 500,\nque van obrir al recinte de la Ciutat de les Arts i les Ciències el passat 18 d’octubre. Com a novetat a l’acord entre el València Open 500 i la Universitat de València, hi va haver l’organització del II Fòrum Internacional de l’Esport València 2012, que es va celebrar paral·lelament al torneig, el 24 i 25 d’octubre. El citat congrés es va caracteritzar per ser un espai de trobada, anàlisi i debat, on es van donar cita reconeguts professionals de l’àmbit empresarial, la comunicació i el màrqueting, tots els quals relacionats amb el món de l’esport a nivell internacional. L’assistència a aquest fòrum va ser una oportunitat única per compartir experiències, coneixements i inquietuds. I les taules rodones van fomentar la participació i el diàleg en cada sessió. El seu caràcter multidisciplinari va donar una visió de l’esport des de diferents\nangles. Aquest fòrum, sobretot, va abundar en la importància de l’esport per a les empreses i la societat. (Més informació en www.fidvalencia.com).\nàREA DE competició L’EQUIP DE FUTBOL FEMENÍ DE LA UNIVERSITAT ACONSEGUEIX LA MEDALLA DE BRONZE EN ELS I JOCS EUROPEUS UNIVERSITARIS\nLa Universitat de València va participar en els I Jocs Europeus Universitaris, que es van celebrar a la Universitat de Còrdova. Organitzats per EUSA (acrònim anglès de l’Associació Europea d’Esport Universitari), la universitat andalusa va ser la seu d’un total de deu campionats d’aquesta primera edició.\nEn aquesta competició, l’equip femení de futbol 7 de la Universitat de València va aconseguir la tercera posició, per tant medalla de bronze, mentre que els equips de tenis de la Universitat hi van quedar en sisena posició (categoria femenina) i en novena l’equip masculí, dels 16 equips participants.\nXano Esport Butlletí del Servei d’Educació Física i Esports\nEL CICLISTA MAURICE ECKHARD, BRONZE EN LES PARALIMPÍADES DE LONDRES El ciclista Maurice Eckhard aconsegueix la medalla de bronze en les Paralimpíades de Londres. Eckhard hi va aconseguir la medalla de bronze i va quedar solament a 43 centèsimes del segon classificat en la contrarellotge-C2. El ciclista és llicenciat en Ciències de l’Activitat Física i l’Esport per la Universitat de València i va ser el primer esportista becat pel Programa d’Esport Adaptat de la Universitat de València i la Fundació Divina Pastora, a més de formar part del Programa d’Esportistes d’Elit de la institució i del Consell Superior d’Esports. Actualment té com a entrenador a Eloy Esquerre, tècnic del Servei d’Educació Física i Esports de la Universitat de València.\nMÓNICA MERENCIANO, ESTUDIANT I ESPORTISTA DE LA UNIVERSITAT, ACONSEGUEIX EL BRONZE EN JUDO EN ELS JOCS PARALÍMPICS DE LONDRES Merenciano és una de les esportistes pertanyents a la Càtedra Divina Pastora d’Esport Adaptat de la Universitat de València La judoka Mónica Merenciano Herrero, estudiant de Ciències de l’Activitat Física i de l’Esport a la Universitat, va aconseguir la medalla de bronze en la categoria de fins a 57 quilos en els Jocs Paralímpics Londres 2012. Merenciano és una de les esportistes que es beneficien de la Càtedra Divina Pastora d’Esport Adaptat de la Universitat de València, té deficiència visual, competeix en la categoria de fins a 57 quilos, va derrotar en el combat de repesca pel bronze a la francesa Marion Coadou per immobilització quan faltaven 2’44” per al final (Fes clic aquí per veure’n el vídeo). Per arribar al podi, la judoka, natural de Llíria, havia guanyat a la nord-americana Cynthia Paige Simon i després va sucumbir davant la brasilera Lucía da Silva Teixeira. El combat es va celebrar al Pavelló North Arena 2, del complex Excel, davant unes graderies abarrotades de públic, entre el qual hi havia la Infanta Elena, l’ambaixador d’Espanya al Regne Unit, Federico Trillo, i representants d’empreses patrocinadores del Pla ADOP, que van corejar el nom de Mónica i van animar a la valenciana. Una vegada guanyat l’últim combat, Merenciano va reconèixer que li hauria agradat “pujar un graó més, però mantenir-se amb un nivell tal alt està molt bé. És un tercer lloc molt bo. Aquest combat ha estat dur, contra la que va guanyar l’Europeu, i al final l’he tornat a guanyar per immobilització. Quan hem anat a terra, ho he aprofitat ràpidament”, va apuntar. D’aquesta forma, la judoka valenciana repeteix el resultat que va obtenir en els Jocs Paralímpics d’Atenes 2004 i en els de Pequín 2008, on també va pujar al tercer esglaó del podi. A més, havia obtingut el bronze en els Campionats del Món de Turquia de 2010 i 2011, i d’Europa de França de 2006 i Hongria de 2009.\nPuchol II i Santi guanyen la partida de benvinguda a la Universitat de València El subcampió individual fa una bona partida en la seua reaparició als trinquets A Pelayo, Puchol II i Santi van vèncer Álvaro i Héctor en la partida de benvinguda a la Universitat de València, que se celebra tots els anys, i a la qual està invitada tota la comunitat universitària, que hi té entrada lliure. Desenes d’universitaris aprofitaren l’ocasió per a acostar-se a l’històric trinquet del centre de la capital. Al principi, la parella de joves pilotaris va anar per davant en el partit (30-15 d’eixida; i més endavant, 45-25), i va apagar la reacció de l’equip rival, en el qual Héctor va ser el valor més segur. El de Vall de Laguar trobà amb facilitat la galeria, va restar bé i atacà amb solvència, escudat per Álvaro darrere. Però Puchol II i Santi van demostrar més efectivitat i regularitat. Al principi, va ser tal la seua superioritat que semblava que guanyarien fàcilment, però Álvaro i Héctor s’entonaren i van estar molt prop d’igualar a 50. L’empat no es va produir, i el xoc acabà en 60-45.\nEl partit va anar de menys a més quant a intensitat i emoció, i va acabar agradant als aficionats que s’acostaren a la Catedral. Presidí el partit el director del Servei d’Educació Física i Esports, Pepe Campos, acompanyat pel directiu de Val Net Alfredo Hernando, Fredi..\ngala de l’esport La Gala de l’Esport aplega més de 300 esportistes universitaris En la cerimònia es va fer un reconeixement als medallistes i es van presentar els equips de la nova temporada La sala Sanchis Guarner de la Facultat de Filologia, Traducció i Comunicació va acollir el dijous dia 18 la Gala de l’Esport de la Universitat de València, la cerimònia en què cada any es fa un reconeixement als medallistes universitaris. La cerimònia va comptar amb la presència i la intervenció del rector de la Universitat, Esteban Morcillo, del vicerector de Cultura i Igualtat de la Universitat de València, Antonio Ariño, i del director del Servei d’Educació Física i Esports, José Campos. L’objectiu d’aquest acte va ser fer un reconeixement als esportistes de les distintes competicions que al llarg de la temporada passada van aconseguir grans mèrits en l’esport i, a més, presentar els equips de la pròxima temporada. La Gala, a la qual van assistir més de 300 esportistes, va començar amb la presentació de les noves equipacions de les diferents disciplines esportives que lluiran els equips oficials de la Universitat i que poden veure’s i adquirir-se ja a La Tenda de la Universitat (www.uv.es/latenda). Seguidament, es va fer un reconeixement als esportistes de més de 30 disciplines, després del qual va arribar un dels moments més emotius de la Gala: l’homenatge als esportistes que individualment han assolit excel·lents resultats internacionalment, com Miguel Ángel Sancho, campió del món en atletisme, el golfista José Bondía, membre de l’equip campió d’Europa, l’equip de futbol 7 femení (bronze en els I Jocs Europeus Universitaris), Pau Galindo, Carolina García i José Javier Hernández, membres de l’equip campió del món de frontenis. El moment més emblemàtic de Gala va arribar amb la pujada\na l’escenari dels esportistes olímpics: Ana Carrascosa, participant en la disciplina de judo, Mónica Merenciano, que va aconseguir un bronze en -57kg, i Maurice Eckhard, bronze en la contrarellotge C2. La cloenda de la Gala va anar a càrrec del vicerector de Cultura i Igualtat de la Universitat de València, Antonio Ariño , que va citar Félix Baumgartner (el conegut saltador que recentment es va llançar en caiguda lliure des dels 39.068 metres d’altura) amb la frase\n“tothom té límits, però no tothom els accepta” amb la finalitat d’encoratjar els esportistes universitaris a continuar en la línia d’actuació que porten i seguir superant-se dia a dia.\nXano Esport nº79 en valenciano


Castellers de Berga | A Sitges, tornen els castells de 7 pisos\nA Sitges, tornen els castells de 7 pisos\n29 set. 2019 A Sitges, tornen els castells de 7 pisos\nEls Castellers de Berga van actuar al Cap de la Vila, a Sitges, el dissabte 28 de setembre. Era la segona vegada que actuàvem a aquesta localitat del Garraf. A la diada de Santa Tecla, hi vam actuar acompanyats de la colla local, la Colla Jove dels Castellers de Sitges, els Xicots de Vilafranca i els Xiquets de Vila-seca.\nDesprés de més de 2 mesos, els Castellers de Berga van tornar als castells de 7 pisos. L’última vegada va ser el 20 de juliol, en motiu del 7è aniversari on hi vam descarregar 3 castells de 7. Després van arribar unes 5 setmanes de vacances i a les 2 actuacions del setembre encara no havia arribat cap castell de 7. A Sitges vam recuperar el 3 de 7. Vam entrar a plaça amb un pilar de 4 caminant i, a més del 3 de 7, també vam descarregar el 4 de 6 i el 4 de 6 amb agulla.\nEls Xicots de Vilafranca van descarregar el 4 de 8, com a millor castell; la Jove de Sitges va completar una molt bona actuació descarregat 3 castells de la gamma alta de 7 pisos i els Xiquets de Vila-seca van descarregar 3 castells de 6 pisos.\nLa propera actuació dels Castellers de Berga serà el dissabte 12 d’octubre a Sabadell. Abans però, també col.laboraran a la Salomon Ultra Pirineu, que se celebra el cap de setmana de 4, 5 i 6 d’octubre, amb el centre d’operacions a Bagà.


Castell de Peratallada - Decimonónico Peratallada Espanya - Ofertes d'hotels amb els MILLORS DESCOMPTES EN LÍNIA\nVeure tots els 19 allotjaments a Peratallada.\nMarquesos De Robert 4, Peratallada, Peratallada, Espanya, 17113 - Veure al mapa\nEl Decimonónico Peratallada està situat al costat del castell medieval de Peratallada. Aquesta casa elegant i àmplia ofereix aire condicionat, jardí privat amb barbacoa, piscina exterior privada i 4 habitacions dobles amb bany privat. Aquesta casa de pedra de 2 plantes té sala d'estar amb diversos sofàs, llar de foc i TV de pantalla plana i cuina ben equipada amb rentavaixella, rentadora i forn. La casa també inclou un menjador independent amb una taula per a 12 persones, un jardí privat amb zona de menjador, una barbacoa i un sofà gran a l'aire lliure. A la localitat de Peratallada hi ha molts restaurants i bars. El Decimonónico Peratallada es troba a 6 km de la Bisbal i a 20 minuts en cotxe dels pobles pintorescos de l'Estartit i Calella de Palafrugell. L'aeroport de Girona és a 50 km de la casa.\nNúmero de Identificación Fiscal: HUTG-017630\nCal que informeu el Castell de Peratallada - Decimonónico de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 500 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament. Número de llicència: HUTG-017630


Calafell ofereix begudes no alcohòliques per sumar-se al dia mundial sense alcohol\nL’Ajuntament de Calafell s’ha sumat al Dia Mundial sense Alcohol, que se celebra aquest 15 de novembre, tot oferint gratuïtament begudes no alcohòliques en un punt d’informació situat en un indret tan cèntric com la Confraria de Pescadors. Tothom que s’hi ha acostat ha pogut prendre un got de suc de fruites, d’aigua, de llet i fins i tot de “xupito” sense alcohol, i ha rebut, a més, informació sobre els riscos del consum irresponsable de begudes alcohòliques.\n500 joves assisteixen a la primera ‘jump session’ de calafell\n500 joves van participar dissabte passat a la tarda a la primera “Jump Session” de Calafell, una activitat organitzada per la regidoria de Joventut de l’Ajuntament i dedicada diferents arts, com el breakdance, el rap, el graffiti... Tot i que la pluja va impedir la celebració de les demostracions d’skate, que s’havien de fer a l’aire lliure, la resta d’activitats, que es van configurar com un festival hip hop, es van saldar amb un considerable èxit.\nLa regidoria de joventut enceta una programació amb 18 tallers des d’aquest novembre fins a juny de 2009\nLa regidoria de Joventut de l’Ajuntament de Calafel posa en marxa aquest mes de novembre una programació d’activitats que es prolongarà fins a juny de 2009. La programació consta de divuit tallers, que s’impartiran al Casal Jove de la plaça Alcalde Romeu, al nucli de la Platja. La informació del cicle s’ha recollit en una guia que pot aconseguir-se al Casal Jove i a qualsevol equipament municipal (biblioteques, oficines...) o descarregar-se, en format pdf, de la web municipal (www.calafell.cat).\nJoventut organitza una ‘jump session’ per al proper 1 de novembre\nLa regidoria de Joventut de Calafell organitza, per al proper 1 de novembre, una “Jump Session”. Es traca d’un Festival Hip Hop que inclou diferents demostracions i exhibicions de breakdance, rap, skate, bibicleta acrobàtica, graffiti... El festival es desenvoluparà a partir de les 3 de la tarda al pavelló poliesportiu municipal Joan Ortoll (Passeig de la Unió s/n).\nUna seixantena de joves participen en un joc de rol en viu ambientat a l’edat mitjana\nUna seixantena de joves participen en un joc de rol en viu que va començar ahir a la nit a Calafell i que acabarà durant aquesta tarda, organitzat per la regidoria de Joventut de l’Ajuntament amb motiu de l’11è Mercat Medieval. El joc recrea aspectes de la vida l’Edat Mitjana, com les disputes per la propietat de la terra, el règim feudal, el paper de la noblesa i del clergat...\nLa regidoria de joventut tanca amb una festa la programació d’estiu\nLa regidoria de Joventut de l’Ajuntament de Calafel va tancar ahir la seva programació d’estiu amb una gran festa a la plaça del Port. Més d’un miler de persones van passar al llarg de la tarda i de la nit per les diferents activitats organitzades.\n160 persones participen a calafell en un campionat de jocs d’ordinador\n160 persones han participat aquest cap de setmana a Calafell en un campionat de jocs d’ordinador. La competició s’ha disputat amb Pro Evolution Soccer, el popular videojoc de futbol de la productora japonesa Konami. El campionat ha estat organitzat per la Lliga oficial de Pro Evolution Soccer, amb el suport de la regidoria de Joventut de l’Ajuntament, i el guanyador, Adrián Belenguer, s’ha classificat per a la final estatal.


Temps del poble, temps d’esquerres, temps de solidaritat – València – Esquerra Unida del País Valencià\nHome/General/Temps del poble, temps d’esquerres, temps de solidaritat\n[Tiempo del pueblo, tiempo de izquierdas, tiempo de solidaridad]\nEstremeix pensar com pot el sistema capitalista canviar la nostra realitat en tot just uns instants. La pandèmia mundial deslligada pel coronavirus ha tornat a manifestar la fragilitat del mal anomenat Estat de Benestar. Semblava que quedava lluny la crisi del 2008, semblava oblidat el sacrifici que patim la classe treballadora en forma de retallades, retallades socials, retallades laborals, retallades en el sector públic… Moltes persones van quedar fora del sistema i no es van recuperar; unes altres vam poder mantenir-nos i, encara que en pitjors condicions, prosseguir les nostres vides. Parlaven llavors de refundar el capitalisme. No obstant això, la realitat és que, una vegada aconseguit el seu objectiu i salvada la banca al més pur estil del gatopardisme,tot ha continuat igual.\nSi hi ha alguna cosa que des de l’esquerra hem tingut clar des del principi d’aquesta crisi és que és el moment de prioritzar objectius. És inqüestionable que la batalla contra el virus ha de ser la nostra prioritat alhora que frenar la descomposició d’un sistema econòmic que torna a mostrar la seua inconsistència colpejant una vegada més amb força a la classe treballadora. L’escenari al qual ens enfrontem els pròxims mesos amb una dreta i ultra dreta indigna i radicalitzada, ens obliga a reflexionar com ha de ser el nostre paper, -més tenint en compte la nostra participació en el Govern de l’Estat i de la Generalitat- i conseqüentment a oferir una alternativa política i social a l’altura de les circumstàncies.\nÉs temps de polítiques d’Esquerra i això passa en primer lloc pel compromís de la nostra organització per a iniciar un procés de vertebració i cohesió a nivell intern. Només d’aquesta forma podrem desplegar la nostra acció política a nivell extern; només una EU-IU forta que funciona de manera coordinada pot estar a l’altura del moment polític actual. És fonamental que els nostres col·lectius actuen com element de connexió de la nostra realitat social amb la institucional. Ara més que mai la nostra militància és imprescindible perquè som les militants les qui amb el nostre treball en els diferents fronts de lluita podem oferir alternatives realistes i suficients connectades amb la realitat.\nTantes vegades hem repetit la frase “sol el poble salva al poble”, com tantes vegades haurem de repetir-la en els pròxims mesos. La diferència és que les militants d’EU-IU l’acompanyarem del nostre esforç, de la nostra lluita, de la nostra solidaritat. És moment de recuperar projectes passats que mai haguérem d’haver abandonat, és moment de recuperar projectes com la Xarxa de Solidaritat Popular, els qui creem en la justícia social tenim el deure i l’obligació d’impulsar xarxes solidàries; els qui tenim responsabilitats polítiques hem d’estar a l’altura d’aquests temps.\nAportem a la tristesa de la pèrdua de camarades d’una generació única, amb la qual tenim contreta un deute històric, el nostre compromís de mantenir amb fermesa els valors que van defensar durant tota la seua vida. S’obri un nou temps per a l’esquerra.\nCoordinadora d’EUPV València ciutat\nRetroping: Tiempo del pueblo, tiempo de izquierdas, tiempo de solidaridad – València ciutat\nRetroping: València per l’esquerra. Butlletí núm 29, època II. Abril 2019 – València ciutat


Entitats en xarxa - Portal d'Entitats de Figueres - Qui som\nUn portal per a les entitats i associacions\nFigueres compta amb un ampli àmbit associatiu que té un paper protagonista en la gestió i dinamització de la participació ciutadana.\nEl portal d’entitats ha nascut com un projecte de l’Ajuntament de Figueres, promogut pel Departament d’Acció Cívica, per respondre a algunes necessitats d’aquestes entitats.\nD’una banda, donar una eina a les entitats inscrites al registre municipal perquè puguin gestionar-se i projectar-se socialment d’una forma més eficaç utilitzant les TIC (tecnologies de la informació i la comunicació).\nD’altra banda, oferir al ciutadà un portal on pugui accedir a la informació de les diferents associacions amb tots els seus serveis, notícies i agenda d’activitats.\nA la web www.entitatsfigueres.cat trobareu el directori d’entitats amb les seves dades, una relació dels serveis que ofereixen les associacions i els recursos que l’Ajuntament posa a disposició de les entitats.\nTambé hi podreu llegir totes les notícies relacionades amb les entitats i consultar l’agenda d’actes de tipus cultural, esportiu i social que organitzen.\nI el més important, des de cada un d’aquests apartats podreu accedir a les web de les entitats mitjançant un enllaç.\nDepartament d’Acció Cívica\nTel.:972 032 326


Andorra farà dos tests d'anticossos de coronavirus a cadascun dels habitants\nN'han encarregat 150.000 a Corea del Sud per saber quanta gent ha estat infectada pel SARS-CoV-2\nRedacció 04/04/2020 - 20.39 Actualitzat 04/04/2020 - 21.04\nSanitaris recollint mostres per fer la prova de coronavirus a una persona dins d'un cotxe, fa 15 dies a Andorra (ACN)\nEl govern d'Andorra ha anunciat aquest dissabte que té la intenció de fer la prova d'anticossos del coronavirus a tots els habitants.\nHo ha dit el ministre de Salut, Joan Martínez Benazet, que ha precisat que l'objectiu és fer un estudi epidemiològic sobre el grau d'immunitat de la població.\n17 morts, 466 casos\nA Andorra han mort fins ara 17 persones de Covid-19, l'última aquest mateix dissabte, i s'hi han registrat 466 casos positius, dels quals 428 encara són actius.\nSegons dades del govern andorrà, 93 són sanitaris. Hi ha 47 persones hospitalitzades, 19 de les quals a l'UCI.\nEl portaveu, Èric Jover; el cap del Govern d'Andorra, Xavier Espot, i el ministre de Salut, Joan Martínez Benazet, l'11 de març (ACN)\nEl tercer percentatge més alt del món\nNo són xifres gaire altes, però tenint en compte la població, uns 77.000 habitants, és el tercer país del món amb més percentatge de casos, just per darrere del Vaticà i San Marino.\nMartínez ha explicat també que Andorra participa en l'assaig clínic liderat per Oriol Mitjà per provar l'eficàcia de la hidroxicloroquina en persones que han donat positiu del virus.\nL'Hospital Nostra Senyora de Meritxell d'Andorra, el 2 de març (ACN)\n150.000 tests comprats a Corea del Sud\nSegons ha informat el Diari d'Andorra, el govern del país ha comprat 150.000 tests d'anticossos a Corea del Sud, i els començaran a fer servir d'aquí dues setmanes.\nLa intenció és fer la prova dues vegades a cada persona. Els habitants d'Andorra també estan confinats a casa, i el ministre de Salut confia a "poder obrir sectors abans de mitjans de maig."\nLa prova d'anticossos és el tercer tipus de test disponible per detectar el SARS-CoV-2, després de les PCR, que cultiven el virus, i dels tests ràpids, que el detecten sense necessitat de portar-los al laboratori.\nLa prova d'anticossos no detecta el virus, sinó els anticossos que han generat les persones que han estat en contacte amb ell i que, per tant, ja han passat la malaltia o han quedat immunitzats directament.\nVenen metges cubans, no marxen temporers argentins\nEls últims dies al país hi han arribat una quarantena de metges cubans per reforçar el sistema sanitari. De fet, Cuba està oferint els seus metges a tot el món, a la Llombardia n'hi han anat més de 50.\nD'altra banda, els treballadors temporers que la crisi ha atrapat a Andorra els està costant marxar: aquest dijous l'Argentina va denegar el permís d'anar-hi a un avió carregat d'argentins.\nEra el quart que s'anul·lava en l'última setmana amb destí a l'Argentina. El govern andorrà diu que han contactat amb unes 1.500 persones de diferents països que estan tenint problemes per tornar a casa.\nAgents de la policia espanyola a la frontera d'Andorra, aturant vehicles que volen entrar al Principat, el 16 de març (ACN)\nLanza, condemnat a 20 anys per assassinat en el segon judici pel "crim dels tirants"


La Fundació Santa Llúcia signa un contracte amb la propietat de l'edifici El Cau per convertir-lo en un centre de dia per a gent gran\nAlt Empordà - 19/08/2021 - 14:45\nEl contracte signat permetrà posar en funcionament el servei més a curt termini amb la perspectiva de comptar amb un nou centre de dia a Empuriabrava\nEl passat dimarts, la Fundació Santa Llúcia va signar un contracte amb la propietat de l'edifici El Cau per convertir-lo en un centre de dia. D'ençà de la pandèmia, les places del servei del centre de dia de les que disposava la Residència Toribi Duran no s'han pogut mantenir per incompatibilitat amb les mesures per a la contenció de la Covid-19. Davant la necessitat de reprendre el servei i després de visitar diferents espais, s'ha cregut que aquest equipament és el més adequat. Amb l'objectiu de posar-lo en funcionament tan aviat com sigui possible, s'ha arribat a un acord amb la propietat per tal de llogar-lo durant set anys amb la possibilitat de rescindir el contracte o de prorrogar-lo, si fos necessari. L'edifici requerirà obres d'adequació que comptaran amb el suport de la Generalitat de Catalunya.\nEl contracte signat permetrà posar en funcionament el servei més a curt termini amb la perspectiva de comptar amb un nou centre de dia a Empuriabrava, on l'Ajuntament va adquirir uns locals amb aquesta finalitat i pels quals va obtenir una subvenció del pla únic d'obres i serveis de Catalunya per a rehabilitar-los l'any 2024. Quan arribi el moment, es valorarà si és necessari mantenir els edificis de Castelló i Empuriabrava o si es podran cobrir les necessitats amb un sol equipament.\nMentre duri el lloguer, l'Ajuntament avaluarà la possibilitat d'utilitzar part de l'espai de l'edifici El Cau, incloses les pistes pàdel i la piscina, perquè ciutadans i ciutadanes en puguin fer ús.


Onze municipis paguen els impostos a l'Agència Tributària de Catalunya en un gest de sobirania fiscal\nL'Associació de Municipis per la Independència (l'AMI) i l'Assemblea Nacional Catalana han iniciat una campanya conjunta amb la intenció de pressionar el govern perquè quan hi hagi prou insubmisos fiscals es planti. Tot i que l'agència catalana acaba enviant els diners a Madrid, esperen que més municipis s'hi adhereixin.\nRedacció 18/04/2013 - 13.29 Actualitzat 18/04/2013 - 15.03\nL'Associació de Municipis per la Independència (l'AMI) i l'Assemblea Nacional Catalana han iniciat una campanya conjunta per proposar a tots els municipis que ingressin els diners a l'Agència Tributària de Catalunya en comptes de l'espanyola. La intenció és pressionar el govern perquè quan hi hagi prou insubmisos fiscals es planti.\nOnze municipis catalans - Arenys de Munt, Campdevànol, Llinars del Vallès, Premià de Dalt, Ripoll, Sant Jaume de Llierca, Sant Julià del Llor i Bonmatí, Marçà, Viladamat, Gallifa i Alella- no només s'han adherit a la campanya, sinó que han presentat la documentació de la liquidació d'aquests impostos corresponents al primer trimestre a les oficines de l'organisme tributari de la Generalitat de Barcelona, Girona i Tarragona.\nHan ingressat a l'Agència Tributària de Catalunya l'IRPF dels treballadors municipals corresponent al mes d'abril, que en total puja a uns 300.000 euros. Tot i que l'agència catalana acaba enviant els diners a Madrid, els alcaldes, que tenen la intenció de pagar els impostos així cada mes, esperen que més municipis s'animin a fer el mateix.\n11 municipis paguen impostos a Catalunya a partir d'avui


Descarregar pdf divendres, 19 de març de 2010\nEl jaciment ibèric estrena guia i preveu un nou recorregut pels visitants aquest 2010\nEl jaciment ibèric dels Vilars d'Arbeca oferirà un nou recorregut als visitants aquest 2010. Les obres d'aquest projecte, que compta amb finançament de la Direcció General de Desenvolupament Rural, començaran durant la propera tardor. Així ho ha anunciat avui el catedràtic de Prehistòria de la Universitat de Lleida i responsable de les excavacions, Emili Junyent, durant la presentació de la nova guia de la fortalesa, que s'inclou en la sèrie Guies del Museu d'Arqueologia de Catalunya.\nLa propera intervenció al jaciment servirà per condicionar l'accés del públic i un recorregut de visita interior i exterior. Els visitants passejaran pel carrer original i travessaran el testimoni central. L'actuació també implicarà restaurar l'interior del recinte; particularment el pou central, el carrer de circumval·lació i el barri nord. Els treballs podran arrencar un cop acabin les excavacions de la campanya actual, finançada pel Ministeri de Foment, el Servei d'Arqueologia i la Direcció General del Patrimoni Cultural.\nA la presentació de la nova guia, que ha tingut lloc a l'Ajuntament d'Arbeca, també han participat l'alcalde del municipi, Juan Simó, i el director del Museu d'Arqueologia de Catalunya, Xavier Llobera. La publicació, d'unes 80 pàgines i amb més de 50 il·lustracions, incorpora les darreres troballes al jaciment dels Vilars. És el cas del fossat, l'accés fortificat a la porta nord i les noves dades sobre el pou central i el camp frisó, la barrera defensiva de pedres que envoltava l'assentament i que il·lustra la portada de la guia.